མདོར་ན།མར་ཤེས་ཀྱིས་ནི་དམག་འཁྲུག་དང་མི་མཐུན་འཐབ་རྩོད་ཀྱི་རྒུད་པ་ཐམས་ཅད་དངོས་ཤུགས་ཅི་རིགས་ཀྱིས་བསལ་བར་བྱ་ཚུལ་དེ་ལྟར་ལགས་ན།མར་ཤེས་ཀྱི་ལྟ་བ་འདི་ནི་ཐོག་མ་རང་དང་དེ་ནས་གཞན་སོགས་ལ་རིམ་པར་སྐྱེ་བར་བྱས་ཏེ།ཡོངས་ཁྱབ་ཀྱི་རིན་ཐང་ལྡན་ཞིང་ལག་ལེན་གྱི་ཁྱབ་རྒྱ་ཆེ་བ་ཞིག་ཡོང་བ་བྱ་རྒྱུ་ནི།ནང་པ་བ་དང་དེ་མིན་གྱི་སྨྲ་ཤེས་དོན་གོ་བའི་འགྲོ་བ་ཐམས་ཅད་ཀྱི་ཐུན་མོང་གི་འགན་འཁྲི་ཡིན་པས་ཚང་མས་མར་ཤེས་ཀྱི་བསམ་པ་རིན་པོ་ཆེ་འདི་ཉིད་རང་རྒྱུད་ལ་སྐྱེ་བར་འབད་པ་གནང་རོགས་ཞེས་མཇུག་མཐའི་རེ་འདུན་ཞིག་ཀྱང་ཞུ་བ་ལགས་ན་ཐུགས་ལ་འཇགས་པར་འཚལ་ལོ།།